ДОКЛАД НА КОМИСИЯТА ЗА РАБОТАТА НА КОМИТЕТИТЕ ПРЕЗ 2012 ГОДИНА /* COM/2013/0701 final */





ДОКЛАД НА КОМИСИЯТА ЗА РАБОТАТА НА КОМИТЕТИТЕ ПРЕЗ 2012 ГОДИНА Съгласно член 10, параграф 2 от Регламент (ЕС) № 182/2011 за установяване на общите правила и принципи относно реда и условията за контрол от страна на държавите членки върху упражняването на изпълнителните правомощия от страна на Комисията[1] (наричан по-нататък „регламент относно комитологията“) Комисията представя годишен доклад за работата на комитетите през 2012 г. Докладът съдържа преглед на развитията в системата на комитология през 2012 г. и резюме на дейностите на комитетите. Той е придружен от работен документ на службите на Комисията, съдържащ подробна статистика за работата на отделните комитети. 1. Преглед на развитията в системата на комитология през 2012 г. 1.1 Общо развитие Както бе описано в доклада от 2011 г.[2], всички процедури по комитология, предвидени в „старото“ решение относно комитологията[3], с изключение на процедурата по регулиране с контрол (ПРК), бяха автоматично адаптирани към новите процедури по комитология, предвидени в регламента относно комитологията. Следователно през 2012 г. комитетите по комитология функционираха съгласно процедурите, определени в регламента относно комитологията, а именно по консултиране (член 4 от регламента относно комитологията) и по разглеждане (член 5 от регламента относно комитологията), както и съгласно ПРК, определена в член 5а от решението относно комитологията. В съответствие с изявлението[4], направено при приемането нa регламентa относно комитологията, че всички разпоредби за ПРК в съществуващи основни актове ще бъдат адаптирани към заложените в Договора критерии, през 2012 г. Комисията започна предварителен скрининг, в резултат на който през 2013 г. бяха приети необходимите предложения за привеждане в съответствие. До края на 2012 г. 133 комитета по комитология приеха свой нов процедурен правилник въз основа на стандартния процедурен правилник за комитетите в рамките на процедурата по комитология, приет на 8 юли 2011 г.[5] 1.2 Развитие в съдебната практика С решението си от 5 септември 2012 г. (дело C-355/10, Европейски парламент/Съвет) Съдът на Европейския съюз отмени Решение 2010/252/ЕС на Съвета[6] относно наблюдението на морските външни граници в контекста на координираното от Frontex сътрудничество между държавите членки, което бе прието в съответствие с процедурата по регулиране с контрол въз основа на член 12, параграф 5 от Регламент № 562/2006[7]. Според Съда с решението са били въведени нови съществени елементи в основния акт, а именно разпоредби относно наблюдението на границите в Кодекса на шенгенските граници (КШГ). Според Съда разпоредбите, отнасящи се до мерките за залавяне (точка 2.4. от част I на приложението към решението), спасяването и свалянето на брега (точки 1.1. и 2.1 от част I на приложението към решението), изискват да бъде направен политически избор, а това спада към отговорностите, присъщи на законодателя на Съюза. Освен това разпоредбите относно залавянето, с които на граничната охрана се дават правомощия, като например за задържане на заловени лица, задържане на плавателни съдове и отвеждане на задържаните лица до определено място, създават възможност за засягане на основните права на съответните лица до такава степен, че налагат намесата на законодателя на ЕС. Следователно Съдът счете, „че [приемането на тези разпоредби] надхвърля рамките на допълнителните мерки по смисъла на член 12, параграф 5 от КШГ и в институционната система на Съюза попада в обхвата на отговорността на законодателя на последния“. Въпреки че Съдът призна, че решението съдържа също и разпоредби, уреждащи практическите правила за осъществяване на наблюдението на границите, той отмени решението в неговата цялост, тъй като счете, че правилата в части І и ІІ от приложението са свързани, тъй като се отнасят до провеждането съответно на операции по наблюдение и операции по спасяване. 2. Преглед на дейностите 2.1 Брой на комитетите и на заседанията Важно е да се прави разлика между комитетите по комитология и други структури, по-специално „експертните групи“, създадени от самата Комисия. Тези групи предоставят експертни познания на Комисията[8] при изготвянето и изпълнението на политиките, както и на делегираните актове, докато комитетите от комитологията подпомагат Комисията при упражняването на изпълнителните правомощия, които са ѝ предоставени с основни правни актове. Настоящият доклад е посветен изключително на комитетите по комитология. Броят на комитетите от процедурата по комитология към 31 декември 2012 г. е изчислен по сектор на дейност (вж. таблица I). С цел да се даде възможност за сравнение са дадени и данните за предходната година (към 31 декември 2011 г.). ТАБЛИЦА I — Общ брой на комитетите (2012 г.) Сектор на политиката || 2012 г. || 2011 г. Земеделие и развитие на селските райони (AGRI) || 15 || 14 Служба за борба с измамите (OLAF) || 1 || 1 Бюджет (BUDG) || 2 || 2 Действия по климата (CLIMA) || 4 || 4 Комуникации (COMM) || 1 || 1 Съобщителни мрежи, съдържание и технологии (CNECT) || 6 || 7 Развитие и сътрудничество — EuropeAid (DEVCO) || 6 || 6 Икономически и финансови въпроси (ECFIN) || 1 || 1 Образование и култура (EAC) || 7 || 7 Трудова заетост, социални въпроси и приобщаване (EMPL) || 3 || 3 Енергетика (ENER) || 16 || 15 Разширяване (ELARG) || 4 || 4 Предприятия и промишленост (ENTR) || 30 || 31 Околна среда (ENV) || 31 || 31 Здравеопазване и политика за потребителите (SANCO) || 24 || 24 Вътрешни работи (HOME) || 11 || 11 Хуманитарна помощ и гражданска защита (ECHO) || 2 || 2 Информатика (DIGIT) || 1 || 1 Вътрешен пазар (MARKT) || 14 || 13 Правосъдие (JUST) || 14 || 13 Морско дело и рибарство (MARE) || 4 || 5 Мобилност и транспорт (MOVE) || 31 || 29 Регионална политика (REGIO) || 1 || 1 Научни изследвания (RTD) || 6 || 6 Генерален секретариат (SG) || 2* || 2* Служба за инструментите в областта на външната политика (FPI) || 4 || 4 Евростат (ESTAT) || 7 || 8 Данъчно облагане и митнически съюз (TAXUD) || 11 || 11 Търговия (TRADE) || 11 || 11 ОБЩО: || 270 || 268 * Включително апелативния комитет (за нуждите на регистъра на комитологията апелативният комитет е регистриран като комитет, за който отговорната служба е Генералният секретариат; в практиката той се управлява от всички засегнати служби). През 2012 г. комитетите от комитологията можеха като цяло да се класифицират според вида на процедурата, по реда на която осъществяваха дейността си (процедура по консултиране, процедура по разглеждане, процедура по регулиране с контрол — вж. таблица II). Тъй като някои комитети прилагаха повече от една процедура, те бяха отделени от комитетите, извършващи дейност съгласно една-единствена процедура. ТАБЛИЦА II — Брой на комитетите по процедури (2012 г.) || Вид на процедурата || Консултиране || Разглеждане || Регулиране с контрол || Работи, следвайки няколко процедури || ОБЩО: AGRI || || 12 || || 3 || 15 BUDG || 1 || 1 || || || 2 CLIMA || || || || 4 || 4 CNECT || || 2 || || 4 || 6 COMM || || 1 || || || 1 DEVCO || || 5 || || 1 || 6 DIGIT || || 1 || || || 1 EAC || 1 || 2 || || 4 || 7 ECFIN || 1 || || || || 1 ECHO || || 1 || || 1 || 2 ELARG || 1 || 3 || || || 4 EMPL || || || 2 || 1 || 3 ENER || 2 || 8 || 1 || 5 || 16 ENTR || 7 || 4 || 4 || 15 || 30 ENV || || 5 || 4 || 22 || 31 ESTAT || || 2 || || 5 || 7 FPI || || 4 || || || 4 HOME || 1 || 4 || || 6 || 11 JUST || 3 || 1 || 4 || 6 || 14 MARE || || 4 || || || 4 MARKT || || 1 || 4 || 9 || 14 MOVE || 3 || 6 || 3 || 19 || 31 OLAF || || || 1 || || 1 REGIO || || || || 1 || 1 RTD || || 5 || || 1 || 6 SANCO || 1 || 10 || 1 || 12 || 24 SG || || 2 || || || 2 TAXUD || 1 || 9 || || 1 || 11 TRADE || 2 || 6 || || 3 || 11 ОБЩО: || 24 || 99 || 24 || 123 || 270 * Включително апелативния комитет. Броят на комитетите не е единственият показател за дейността на равнище комитология. Броят на заседанията, които са били проведени, както и броят на писмените процедури[9], използвани през 2012 г., също отразяват интензивността на работата като цяло, на секторно равнище и в отделните комитети (таблица III). ТАБЛИЦА III — Брой на заседанията и на писмените процедури (2012 г.) || Брой на комитетите || Заседания || Писмени процедури 2012 г. || 2011 г. || 2012 г. || 2011 г. AGRI || 15 || 134 || 142 || 3 || 3 BUDG || 2 || 5 || 4 || 0 || 0 CLIMA || 4 || 16 || 14 || 0 || 0 CNECT || 6 || 26 || 20 || 7 || 20 COMM || 1 || 1 || 1 || 2 || 4 DEVCO || 6 || 24 || 17 || 28 || 55 DIGIT || 1 || 2 || 2 || 0 || 0 EAC || 7 || 14 || 18 || 53 || 52 ECFIN || 1 || 1 || 0 || 0 || 0 ECHO || 2 || 4 || 5 || 6 || 12 ELARG || 4 || 5 || 8 || 22 || 12 EMPL || 3 || 2 || 3 || 6 || 9 ENER || 16 || 27 || 13 || 9 || 2 ENTR || 30 || 51 || 56 || 25 || 32 ENV || 31 || 46 || 41 || 14 || 16 ESTAT || 7 || 12 || 14 || 6 || 6 FPI || 4 || 7 || 4 || 7 || 3 HOME || 11 || 31 || 24 || 40 || 27 JUST || 14 || 7 || 6 || 18 || 15 MARE || 4 || 11 || 9 || 8 || 11 MARKT || 14 || 11 || 18 || 7 || 12 MOVE || 31 || 50 || 53 || 22 || 12 OLAF || 1 || 3 || 3 || 0 || 1 REGIO || 1 || 7 || 5 || 6 || 5 RTD || 6 || 56 || 61 || 227 || 201 SANCO || 24 || 144 || 146 || 354 || 314 SG || 2 || 3* || 6* || 0 || 1 TAXUD || 11 || 81 || 81 || 14 || 7 TRADE || 11 || 15 || 15 || 5 || 6 ОБЩО: || 270 || 796 || 789 || 889 || 838 * Включително 3 заседания на апелативния комитет. 2.2 Брой на становищата и на актовете/мерките за изпълнение Както в предишните доклади, така и в настоящия се посочва общият брой на официалните становища, дадени от комитетите, и на последвалите актове/мерки за изпълнение, приети от Комисията[10]. Чрез тези данни се измерват количествено осезаемите „резултати“ от работата на комитетите (вж. Таблица IV). ТАБЛИЦА IV — Брой на становищата и на приетите актове/мерки за изпълнение (2012 г.) || Становища || Приети актове || Мерки, приети съгласно ПРК AGRI || 250 || 231 || 2 BUDG || 14 || 3 || 0 CLIMA || 11 || 4 || 7 CNECT || 36 || 37 || 1 COMM || 3 || 3 || 0 DEVCO || 173 || 153 || 0 DIGIT || 1 || 1 || 0 EAC || 96 || 79 || 0 ECFIN || 1 || 0 || 0 ECHO || 8 || 7 || 0 ELARG || 60 || 57 || 0 EMPL || 6 || 6 || 0 ENER || 15 || 7 || 5 ENTR || 48 || 25 || 22 ENV || 58 || 27 || 30 ESTAT || 18 || 3 || 8 FPI || 12 || 12 || 0 HOME || 39 || 39 || 0 JUST || 13 || 13 || 1 MARE || 29 || 28 || 0 MARKT || 16 || 7 || 2 MOVE || 55 || 37 || 26 OLAF || 0 || 0 || 0 REGIO || 22 || 22 || 0 RTD || 237 || 233 || 0 SANCO || 596 || 517 || 63 SG || 6* || 9 || 0 TAXUD || 93 || 90 || 0 TRADE || 7 || 7 || 0 ОБЩО: || 1 923 || 1 657 || 167 * Включително 6 становища, дадени от апелативния комитет. 2.3 Заседания на апелативния комитет През 2012 г. апелативният комитет е заседавал 3 пъти и е разгледал общо 6 проекта на актове за изпълнение (в областта на здравеопазването и политиката за потребителите), за които е бил сезиран от Комисията. И в шестте случая апелативният комитет не е дал становище и Комисията е взела решение за приемане на въпросните шест акта за изпълнение. 2.4 Използване на процедурата по регулиране с контрол (ПРК) Както бе посочено в точка 1, процедурата по регулиране с контрол не беше засегната от реформата в областта на комитологията от 2011 г. Тази процедура не може повече да се използва в ново законодателство, но все още се среща в множество съществуващи основни актове и ще продължи да се прилага по силата на тези актове до привеждането им в съответствие. През 2012 г. 167 мерки са били приети съгласно ПРК (вж. Таблица IV). Правото на вето не е било упражнено. За сравнение, през 2011 г. Съветът е упражнил правото на вето по отношение на проекти на мерки в два случая, а Европейският парламент — нито веднъж. ТАБЛИЦА V — Брой на мерките, приети съгласно процедурата по регулиране с контрол (ПРК) (2012 г.) || Мерки, приети съгласно ПРК || Противопоставяне от страна на ЕП на приемането на проекти на мерки по реда на ПРК || Противопоставяне от страна на Съвета на приемането на проекти на мерки по реда на ПРК AGRI || 2 || 0 || 0 BUDG || 0 || 0 || 0 CLIMA || 7 || 0 || 0 CNECT || 1 || 0 || 0 COMM || 0 || 0 || 0 DEVCO || 0 || 0 || 0 DIGIT || 0 || 0 || 0 EAC || 0 || 0 || 0 ECFIN || 0 || 0 || 0 ECHO || 0 || 0 || 0 ELARG || 0 || 0 || 0 EMPL || 0 || 0 || 0 ENER || 5 || 0 || 0 ENTR || 22 || 0 || 0 ENV || 30 || 0 || 0 ESTAT || 8 || 0 || 0 FPI || 0 || 0 || 0 HOME || 0 || 0 || 0 JUST || 1 || 0 || 0 MARE || 0 || 0 || 0 MARKT || 2 || 0 || 0 MOVE || 26 || 0 || 0 OLAF || 0 || 0 || 0 REGIO || 0 || 0 || 0 RTD || 0 || 0 || 0 SANCO || 63 || 0 || 0 SG || 0 || 0 || 0 TAXUD || 0 || 0 || 0 TRADE || 0 || 0 || 0 ОБЩО: || 167 || 0 || 0 3. Подробна информация за дейностите на комитетите В работния документ, придружаващ настоящия доклад, е представена подробна информация за работата на отделните комитети през 2012 г., с разбивка въз основа на съответните заинтересовани дирекции на Комисията. [1] ОВ L 55, 28.2.2011 г., стр. 13. [2] Доклад на Комисията за работата на комитетите през 2011 г., COM(2012)685 final. [3] Решение 1999/468/ЕО на Съвета от 28 юни 1999 г. (ОВ L 184, 17.7.1999 г., стр. 23), изменено с Решение 2006/512/ЕО на Съвета (ОВ L 255, 21.10.2006 г., стр. 4). [4] Това изявление беше публикувано в Официален вестник заедно с Регламент (ЕС) № 182/2011 (ОВ L 55, 28.2.2011 г., стр. 19) [5] ОВ С 206, 12.7.2011 г., стр. 11. [6] Решение на Съвета от 26 април 2010 г. за допълнение на Кодекса на шенгенските граници по отношение на наблюдението на морските външни граници в контекста на оперативното сътрудничество, координирано от Европейската агенция за управление на оперативното сътрудничество по външните граници на държавите — членки на Европейския съюз, ОВ L 111, 4.5.2010 г., стр. 20—26. [7] Регламент (ЕО) № 562/2006 на Европейския парламент и на Съвета от 15 март 2006 г. за създаване на Кодекс на Общността за режима на движение на лица през границите (Кодекс на шенгенските граници), OВ L 105, 13.4.2006 г., стр. 1. [8] За повече подробности: http://ec.europa.eu/transparency/regexpert/index.cfm?do=faq.faq&aide=2 [9] Гласуването в рамките на комитета може да стане на негово редовно заседание или, в надлежно обосновани случаи, по реда на писмена процедура, в съответствие с член 3, параграф 5 от регламента относно комитологията. [10] Следва да се отбележи, че е възможно да има несъответствия между броя на становищата и този на актовете/мерките за изпълнение през дадена година. Причините за това са обяснени във въведението на придружаващия доклада работен документ на службите на Комисията.